ኦብነግ ከ1ሺህ 700 በላይ ወታደሮቹን ለመንግስት አስረከበ
ኦብነግ ከ1 ሺህ 7 መቶ በላይ ወታደሮቹን በይፋ ለመንግስት ማስረከቡን አስታወቀ፡፡ከዚህ ቀደም የኦብነግ ወታደሮች ትጥቃቸውን እየፈቱ መግባታቸው ይታወሳል፡፡በትላንትናው ዕለትም ኦብነግ 1ሺህ 740 ወታደሮችን በጅግጅጋ ከተማ ለመንግስት የማስረክብ ስነ ስርዓት አከናውኗል፡፡በኦብነግ ወታደሮችና ከፍተኛ አመራር የአቀባበል ስነ ስርዓት ላይ የሀገር ሽማግሌዎች፣ የጎሳ መሪዎችና ከፍተኛ የክልሉ የስራ ሃለፊዎች ተገኝተዋል፡፡በስነ ስርዓቱ ላይ የእንኳን ደህና መጣችሁ ንግግር ያደረጉት የክልሉ ምክትል ርዕሰ መስተዳደር አቶ ሙስጠፋ መሃመድ የኦብነግ ወታደሮችና ከፍተኛ አመራሮች መንግስት ያቀረበላቸውን የሰላም ጥሪ ተቀብለው በመግባታቸው የተሰማቸውን ደስታ ገልፀዋል፡፡ከዚህ ቀደም በክልሉ መንግስትና በኦብነግ አመራሮች መካከል የተደረገውን የሰላም ውይይት ተቀብለው በመግባታቸውም ምስጋናቸውን አቅርበዋል፡፡የኦብነግ ሊቀመምበር አልሚራል ማህምድ ኡመር ኡስማን በበኩላቸው የተደረገላቸው አቀባበል ታሪካዊ፣ ምስጋና የሚቸረውና ባለፉት አመራሮች አስተዳደር ያላየነው ነው ሲሉ ገልጸውታል፡፡አሁን ላይ የሰላም ጥሪውን ተቀብለን ወደ ሀገር ውስጥ የገባነውም በሀገሪቱ እየታየ ያለውን ለውጥ ለመደግፍና የለውጡ አካል ለመሆን ነው ብለዋል፡፡ከዚህ በኋላ የኦብነግ ወታደሮችን ጉዳይ የመንግስት ኃላፊነት ሲሆን ÷ ወታደሮቹን ካዛሬ ጀምሮ ለመንግስት ማስረካበቻውን ተናግረዋል፡፡የሰላም ጥሪውን ተቀብለው ጅግጅጋ ከገቡት የኦብነግ 1ሺህ 740 አመራሮችና ወታደሮች መካከል 20 ያህሉ ሴቶች መሆናቸውም ነው ተገለጸው፡፡የመንግስትን የሰላማዊ ጥሪ ውይይት ሲመሩ የነበሩ ከክልሉ መንግስትና ከኦብነግ የተውጣጡ 14 ሰዎች የማበረታቻና የእውቅና ሽልማት ተሰጥቷል፡፡በተደረገላቸው አቀባበል መደሰታቸውን ተናገሩት ወታደሮቹ ከህብረተሰቡ ጋር ተቀላቅለው ሠላማዊ ሕይወታቸውን የመምራት ፍላጎት እንዳላቸው ገልጸዋል፡፡ዛሬ የመንግስትን የሰላም ጥሪ ተቀብለው ጅግጅጋ ከተማ የገቡ የኦብነግ ወታደሮችና ከፍተኛ ወታደራዊ አመራሮች የተሕድሶ ስልጠና ከወሰዱ በኋላ መስፈርቱን የሚያሟሉ ወደ ክልሉ የጸጥታ ሃይል የሚቀላቀሉ፣ ሰላማዊ ሕይወት መምራት የሚፈለጉና በፓርቲያቸው ውስጥ ሰላማዊ ትግል የሚያደርጉ እየተለዩ በክልሉ መንግስት ድጋፍ እንደሚደረግላቸው ነው የተገለጸው፡፡ (ምንጭ፡- ኤፍ.ቢ.ሲ) 